NORAKSTS

|  |  |
| --- | --- |
| 26.09.2024. | Nr.12/7 |

**PROJEKTA “WELLBEING IS KEY” IESNIEGUMA IESNIEGŠANA**

**Atklāti balsojot: PAR – 14** (R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Pašvaldību likuma 4.panta pirmās daļas 8.punktu, Jaunatnes politikas pamatnostādnēm 2021. – 2027. gadam, Jaunatnes politikas valsts programmas 2024.-2026. gadam pasākumu Nr. 1.3. “Paaugstināt darba ar jaunatni veicēju profesionālās kompetences, t.sk. pilnveidot augstākās izglītības studiju iespējas darba ar jaunatni veicējiem, kā arī veicināt sadarbību un labās prakses apmaiņu starp jaunatnes jomas profesionāļiem” un Erasmus+ izsludināto atklāto projektu konkursu “KA153 – YOU – Mobility of youth workers (KA153-YOU)”,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Iesniegt projekta “Wellbeing is key” (turpmāk - Projekts) iesniegumu Erasmus+  izsludinātajā atklātajā projektu konkursā “KA153 – YOU – Mobility of youth workers (KA153-YOU)”. Projekta kopējās izmaksas ir 16 642 *euro* (sešpadsmit tūkstoši seši simti četrdesmit divi *euro* un 00 *centi*), no tām 3 328,40 *euro* (trīs tūkstoši trīs simti divdesmit astoņi *euro* 40 centi) ir Jelgavas valstspilsētas pašvaldības priekšfinansējums.
2. Projekta apstiprināšanas gadījumā Jelgavas valstspilsētas pašvaldības iestādes “Centrālā pārvalde” Finanšu departamentam nodrošināt Projekta īstenošanai JVPPI “Sabiedriskais centrs” budžetā 2025. gadā – priekšfinansējumu 3 328,40 *euro* (trīs tūkstoši trīs simti divdesmit astoņi *euro* un 40 centi) apmērā.
3. Pilnvarot Jelgavas valstspilsētas pašvaldības iestādes “Sabiedriskais centrs” vadītāju veikt visas nepieciešamās darbības Projekta iesnieguma iesniegšanai un Projekta īstenošanai tā apstiprināšanas gadījumā, t.sk. parakstīt ar Projekta iesnieguma iesniegšanu un Projekta īstenošanu saistītos dokumentus.

Domes priekšsēdētāja vietniece *(paraksts)* R.Vectirāne

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 26. septembrī